שיחה:לורה ורטון

message: האם חברות במועצת העיר כשלעצמה מקנה חשיבות? מלבד זאת אני לא רואה נימוק. GHA - שיחה 12:34, 8 בנובמבר 2021 (IST)
replies: text: לא. בעבר נמחקו ערכים על חברי מועצמה ואף על סגני ראש עיריית ירושלים (ע"ע חגית משה, ששוחזר בהמשך, אבל לא בגלל תפקידה בעירייה). Eladti - שיחה 12:45, 8 בנובמבר 2021 (IST)
replies: text: :השאלה אם מצדיק מחיקה מהירה. GHA - שיחה 12:46, 8 בנובמבר 2021 (IST)
replies: text: ::מוטב להשלים את דיון החשיבות. גם אני לא מוצא שוורטון עוברת את רף החשיבות האנציקלופדית המקובל אצלנו. Lostam - שיחה 13:19, 8 בנובמבר 2021 (IST)
אני מבין שמתעלמים בדר"כ מדעת הכותב, אבל מעבר לכך שאני לא מבין מדוע השתתפות במועצת העיר בעיר הגדולה בארץ ואולי החשובה בעולם לא מספקת, לורה ורטון היא רק שלושה מקומות אחרי הח"כ האחרון ברשימת מרצ שנכנס לכנסת, אז הסבירות שתגיע בסופו של דבר לכנסת די גבוהה, במיוחד עם החוק הנורווגי ועליית חשיבותה שוב של ירושלים בפוליטיקה הארצית בעקבות ההפקעות בשייח' ג'ראח (או שמעון הצדיק למי שכך קורה לשכונה) שמואל שמואלוב - שיחה 13:27, 8 בנובמבר 2021 (IST)

text: לא מתעלמים מדעת כותב הערך, היא פשוט לא נלקחת בחשבון כהבהרת חשיבות בדיון חשיבות, מהסיבה שברור שכותב הערך יתמוך בהשארתו. אם וכאשר ורטון תיכנס לכנסת היא ללא ספק תהיה זכאית לערך, אבל חברות במועצת עיר כשלעצמה, אפילו אם זו מועצת העיר ירושלים, אינה מספיקה לפי רף שנקבע אצלנו במספר דיוני חשיבות והצבעות מחיקה. Lostam - שיחה 13:30, 8 בנובמבר 2021 (IST)
replies: text: :בסדר. אבדוק מה היו ההצדקות להשארת הדפים על חברי מועצה אחרים, אם אראה שהסיבות רלוונטיות כאן אעדכן. שמואל שמואלוב - שיחה 14:43, 8 בנובמבר 2021 (IST)
replies: text: ::לדעתי יש להעביר לויקיפדיה:מיזמי ויקיפדיה/ח"כים פוטנציאליים/מרצ. התו השמיני ♫ הבה נשוחח ♫ דיווח על טעויות 14:45, 8 בנובמבר 2021 (IST)
replies: text: :::זה אכן פתרון טוב, ואני תומך בו.  GHA - שיחה 15:37, 8 בנובמבר 2021 (IST)
אליעזר ראוכנברגר (לייזר), סגן ראש העיר, דגל התורה. ההצדקה להשארת הערך הייתה היותו עיתונאי, עובדה לה יש משפט וחצי בערך.
צביקה כהן, ש"ס. ראש העיר לשעבר בכל מיני ערים אחרות, לכן אינו רלוונטי.
(לשעבר) יוסי דייטש. ההצדקה היא שפעל רבות במסגרת המוניציפלית. אפשר להגיד זאת על כל חבר מועצה שכיהן יותר משנה.
משה ליאון. טוב הוא ראש העיר. הבא.
אריה קינג, סגן ראש העיר, מאוחדים. "מוכר ומשפיע" - גם ורטון. "עתירתו התקבלה בבג"ץ" - אלמונים רבים עושים זאת בלי ערך ויקיפדי.
חגית משה, הבית היהודי. ניצחה בפריימריז של מפלגה שכנראה סיימה את תפקידה, וסגנית ראש עיר.
פלר חסן נחום, משנה לראש העיר,  ירושלים תצליח - היותה סגנית ראש העיר, הצדקה שאינה נכונה עובדתית. יש מעטים שציינו את היותה אשת עסקים או טענו כי מעמדה גדול יותר משל סגן ראש עיר ממוצע. זאת למרות שאינה סגנית ראש עיר אלה מכהנת בתפקיד שנתפר עבורה.
יוסי חביליו - אלוף הנוער בריצת 100 מטר מושכות 🤔. גם בדף השיחה מודים שזה אינו קריטריון.
חיים אפשטיין - "דמות חשובה במפלגת בני תורה". לפי היגיון זה, לורה ורטון היא "דמות חשובה במפלגת 'מרצ - השמאל של ישראל'"
מסקנה: המדיניות באשר לחברי מועצה וסגני ראש עיר בירושלים מתנהלת בסגנון "רק מתי שנוח". מציע לעצור את הדיון ולהגיע להחלטה חד משמעית בנושא (כמו גם בענייניהם של חברי מועצה בערים אחרות), או לחלופין למחוק בנוסף לערך הזה גם את רוב האחרים. שמואל שמואלוב - שיחה 15:16, 8 בנובמבר 2021 (IST)

text: :אין חשיבות ואין סיבה לעצירת הדיון. במידה ויש ערכים נוספים, צריך לדון על כ"א בנפרד. דוד55 - שיחה 15:58, 8 בנובמבר 2021 (IST)
מה שהראתי הוא שיש חברי מועצה רבים שדפיהם לא הוסרו מסיבות גרועות יותר, ולדעתי בצדק. לכן צריך קודם לקיים דיון חדש באשר לשאלה אם חברי מועצת העיר זכאים לדף ויקיפדיה, ואם מתקבל שלא, אז למחוק מיידית גם דפים אחרים. שמואל שמואלוב - שיחה 16:29, 8 בנובמבר 2021 (IST)

text: שמואל, נראה שאתה חדש פה. יש בוויקיפדיה כללים ונהלים בנושא קביעת חשיבות אנציקלופדית. שכדאי לך להכיר. בברכה, Kershatz - שיחה 17:24, 8 בנובמבר 2021 (IST)
אין שם התייחסות לחברי מועצת עיר אלא רק ראשי עיר. בדפי השיחה גיליתי לתדהמתי שחברי מועצת עיר לא נחשבים כבעלי חשיבות מספקת, אבל מתוך הצצה בדיונים על חברי מועצה שיש עליהם ערכים גיליתי שלרובם אין הצדקה מלבד היותם חברי מועצת עיר (ראו הודעה קודמת) ובכל מקרה הדיון הופסק והדף נשאר. אם חברי מועצת עיר צריכים להימחק כאשר אין חשיבות נוספת, צריך למחוק את כל הערכים הנ"ל מלבד משה ליאון וצביקה כהן.
בכל מקרה, לדעתי איזשהו מידע ויקיפדי כן צריך להיות לחברי מועצת עיר. האם יש אפשרות שאת הדפים הנ"ל, כולל לורה ורטון וימית אלה יואלי (שכרגע הערך נמצא כטיוטה), ירכזו בדף אחד כמו שעושים בדמויות משנה בדיוניות, או שאין חיה כזאת? שמואל שמואלוב - שיחה 18:28, 8 בנובמבר 2021 (IST)

text: מנימוקי קודמייBalberg - שיחה 08:12, 12 בנובמבר 2021 (IST)

text: - אשת ציבור בולטת בירושלים. זו לא איזו חברת מועצה במקום השישי ברשימה אד הוק של ראש העיר. זו מישהי שעומדת בראש סיעה של מפלגה ארצית, ושבגלל שאנחנו מדברים על ירושלים, ועל מפלגה כמו מרצ, זה אומר שהיא עוסקת בדברים שיש להם משמעות גם הרבה מעבר לגבולות המוניציפליים של ירושלים. אפשר להסתכל בחיפוש בחדשות של גוגל, ולראות. eman • שיחה • ♥ 11:30, 12 בנובמבר 2021 (IST)
replies: text: :  אני מסכים עם Lostam, הגברת ורטון לא עוברת את סף החשיבות. כשהיא תגיע לכנסת יש מקום לשקול מחדש את חשיבות הערך....Crocodile2020 ‏• שיחה 23:53, 12 בנובמבר 2021 (IST)
מעיון ברשימת חברי המועצה בערך עיריית ירושלים אני רואה שלכל מי שנבחרו כראשי סיעות יש ערך. אני חושב שבעירייה גדולה כמו עיריית ירושלים או תל אביב, זה בהחלט צריך להיות קריטריון. eman • שיחה • ♥ 00:48, 13 בנובמבר 2021 (IST)

text: אני לא חושב שניתן לקבל את הקריטריון הזה כהבהרת חשיבות. מה זה חשוב אם מדובר במרץ? תחשוב שמדובר במפלגה אחרת. ש"ס נגיד או העבודה. או בכלל על עיר אחרת במדינה אחרת שאת שמה אינך יודע. אז האם חברת מועצה בעיר כזאת זכאית לערך? אם לא אז גם גב' ורטון לא. גילגמש • שיחה 05:47, 13 בנובמבר 2021 (IST)
replies: text: :בהחלט כל מי שעומד בראש סיעה (וזה לא משנה אם זו מרצ, שס, או התעוררות) ראוי לדעתי לערך. בוודאי בעירייה של עיר כמו ירושלים,  לגבי מקומות אחרים בעולם, זה לא רלוונטי, כי ברובן מדובר בבחירות אישיות, ואין סיעות. אין מישהו שעומד בראשות רשימה, והוא הפנים של סיעה שלמה בפני הבוחר. ובוודאי שמישהי כזו בעיריית ירושלים יותר רלוונטית לקורא העברי מחבר מועצה בעיריית מקסיקו סיטי. eman • שיחה • ♥ 11:12, 13 בנובמבר 2021 (IST)
replies: text: ::דעותיך חשובות, אולם נקבע בכללים שזו לא סיבה לחשיבות . (מתוך ויקיפדיה:עקרונות וקווים מנחים ליצירת ערכים/רשימות, מפלגות ומועמדים ישראלים . משמע במפורש שפחות מזה לא.

text: ::אמנם, מה שכתבת לעיל  אכן יכול להוות בפני עצמו קריטריון (תלוי כמובן במידת השפעתה וכו'), ואולי תוכל לפרט קצת במה מדובר. david7031 • שיחה • י' בכסלו ה'תשפ"ב • 23:39, 13 בנובמבר 2021 (IST)
replies: text: :::הכללים אומרים שלא כל חבר מועצה זכאי אוטומטית לערך. אבל זה לא אומר שאוטומטית איו חשיבות לערך. כאמור מדובר פה על ירושלים. מקום מאוד רגיש, עם סוגיות שיש להן השלכות מאוד רחבות. למשל כל מה שקשור למזרח ירושלים, ליחס לתושבים הפלסטינים שם, ולהתיישבות /התנחלות היהודית בלב שכונות ערביות. או יחסי חרדים חילונים, והדרת נשים במרחב הציבורי. ואלו בדיוק נושאים שוורטון פעילה בהם, ובולטת בעיסוק בהם. אפשר לראות שוורטון מוזכרת בתקשורת יותר מחבר מועצה ממוצע בעיריית ירושלים, ובוודאי ברוב העיריות האחרות בארץ. וזה לא במקרה. eman • שיחה • ♥ 13:40, 14 בנובמבר 2021 (IST)
replies: text: ::::כמובן שאנשי הימין יאמרו שהיא מוזכרת בכלי התקשורת מפני שהתקשורת שמאלנית... התו השמיני ♫ הבה נשוחח ♫ דיווח על טעויות 17:03, 14 בנובמבר 2021 (IST)
replies: text: :::::אף שאני אישית, כאמור, סבור שאין חשיבות אנציקלופדית, דבריו של עמנואל מהווים הבהרת חשיבות מספקת כדיל מנוע מחיקה מהירה. אמנם היו בנושא מספר דיוני חשיבותצ והצבעות מחיקה בעבר, אבל אין לנו מדיניות רשמית לגבי חברי מועצת עיר. הקווים המנחים שהוזכרו כאן עוסקים במפלגות ובמועמדים בבחירות לכנסת, ומוזכר בהם גם כמעט אגב אורחא שראש עיר זכאי לערך אוטומטית, אך מכך אין להסיק שנקבע בקווים המנחים שחברי מועצת עיר בשום תנאי אינם זכאים לערך. Lostam - שיחה 10:04, 15 בנובמבר 2021 (IST)
replies: text: ::::::זה טיעון חלש בעיני. יתכן שזה באמת מספיק לצורך הבהרת חשיבות. נכריע בהצבעה. גילגמש • שיחה 10:15, 15 בנובמבר 2021 (IST)
replies: text: :::::::אישית לא אפתח הצבעה, אך אם מישהו יפתח, אצביע למחוק. גם בעיני הטיעון חלש. GHA - שיחה 10:19, 15 בנובמבר 2021 (IST)

text: : בנוסף לנימוקי קודמיי, אני מוצא לנכון לציין (אם לא נכתב קודם) שהערך אינו עוסק בחברותה במועצת העיר אלא בהיותה אשת ציבור שמקדמת נושאים חברתיים, רואיים לדעתה (ולהערכתי חלקם ראויים גם לדעת רוב הציבור, כגון פעילות למען זכויות גימלאים, וכן למען אנשים עם מוגבלות), וזאת גם במסגרת חברותה במועצת העיר ירושלים, אך לא רק. אני מסכים שהערך אינו מפרט מספיק את פועלה, אך ניתן לתקן זאת על ידי הרחבתו. יוסי לוי - שיחה 12:56, 21 בנובמבר 2021 (IST)
replies: text: ::אני מפנה את המצדדים במחיקת הערך אל הערך ניר ברקת, שהוכנס לוויקיפדיה בשנת 2006. הערך התקיים, הרוחב ושופר בעזרת ויקיפדים שונים, במשך שנות כהונתו כחבר מועצה מן המנין ואף לפניה.שלומית קדם - שיחה 18:17, 21 בנובמבר 2021 (IST)
replies: text: :::. תומכת בנימוקי @Eman ואחרים.ות. סיון ל - שיחה 13:06, 22 בנובמבר 2021 (IST)
thread_title:  חשיבות 

message: הקבצים הבאים מוויקישיתוף שמשמשים בדף הזה או בפריט הוויקינתונים שלו הועמדו למחיקה מהירה:
* 
* 
באפשרותך לראות את הסיבות למחיקה בדפי תיאור הקובץ המקושרים לעיל. —Community Tech bot - שיחה 00:37, 20 ביולי 2022 (IDT)
thread_title:  הקבצים הבאים מוויקישיתוף שמשמשים בדף הזה או בפריט הוויקינתונים שלו הועמדו למחיקה מהירה 

message: שלום. בתהליך הארכוב, החזיר הארכיון שגיאות לאחד או יותר מהאתרים ששלחתי לארכיון.
להלן קישורים שהחזירו שגיאה והשגיאה המתאימה.
* https://www.jerusalem.muni.il/he/city/council/councilmembers/CouncilMember/?id=610e7aff-3f98-ea11-a812-000d3ab87cf1 עם שגיאה 
* https://www.jerusalem.muni.il/he/city/council/councilmembers/CouncilMember/?id=610e7aff-3f98-ea11-a812-000d3ab87cf1 עם שגיאה 
בכל מקרה זו תהיה ההודעה היחידה לגבי קישורים אלו, ולא יעשה ניסיון נוסף לארכוב קישורים אלו.
בידידות.—InternetArchiveBot (דווח על באג) 05:32, 2 בנובמבר 2023 (IST)
thread_title:  בעיה בקישורי ארכיון בערך (נובמבר 2023)